फर्रुखाबाद/राजेपुर। बाढ़ के प्रकोप से गांव खरगपुर और नहरैया को बचाने के लिए भाकियू का आमरण अनशन रंग लाया। अनशनकारियों की जीवटता से जिला प्रशासन को घुटने टेकने ही पड़े। पांचवे दिन मंगलवार को अपर जिलाधिकारी कमलेश कुमार सिंचाई विभाग के अधिशाषी अभियंता को लेकर अनशन स्थल पर पहुंचे और तटबंध निर्माण कार्य शुरू कराने की बात उन्हें माननी ही पड़ी। लिखित रूप से आश्वासन मिला कि काम बुधवार से शुरू हो जाएगा और तीस जून तक खत्म करा दिया जाएगा। एडीएम से हुई वार्ता के बाद आमरण अनशनकारी मान गए। एडीएम ने उन्हें जूस पिलाकर अनशन खत्म कराया।